குமாரசெல்வம் உயிரிழந்த விஷயத்தைக் கேள்விப்பட்ட அவரின் உறவினர்கள் தஞ்சாவூர் மருத்துவக் கல்லூரி மருத்துவமனை முன்பு திரண்டனர். அ.ம.மு.க-வின் நிர்வாகிகள் மற்றும் தொண்டர்களும் குவிந்தனர். அப்போது இவரின் இறப்புக்குக் காரணமான மதுக்கூர் இன்ஸ்பெக்டர் ஆனந்ததாண்டவம், எஸ்.ஐ மகேந்திரன் மற்றும் அதிமுக ஒன்றிய செயலாளர் செந்தில் ஆகியோர் மீது வழக்கு கொடுத்ததோடு அவர்களை கைது செய்ய வலியுறுத்தி மருத்துவமனை வளாகத்திலேயே அமர்ந்து இன்ஸ்பெக்டர் உள்ளிட்டவர்களுக்கு எதிராகக் கோஷமிட்டனர். மேலும், ரவுடி பட்டியலில் இருக்கும் துரை.செந்திலை உடனே கைது செய்ய வேண்டும் எனவும் கோஷமிட்டு ஆர்ப்பாட்டத்தில் ஈடுபட்டனர்.